… quet bet conzet memb a nehi. Er gueih Germénen, péhani e glasqué é peb-tra gloér hé Salvér Jésus hemb-quin, ha ne pas hé hani-hi, e zas enta de vout un occasion a scandal aveid en dud digampen ha dirollet ag hé bourh, ha dré-zé e dennas ol o goapereah ar  nehi. Hoarhet vezé ar hé houst, dréz peb-tra, dré ma oé ur verhig hag e oé un tanig (sic) simpl a spered, de chonge erral, ha ne vezé quet mui reit dehi quin hanhue nameid en hanhue a vigotès. Er moyanteu-zé, allas ! a beré en hum chervige anemised en Eutru-Doué aveit gobér droug der Religion, e zou crihuoh aveit ne vehé léh der hredein. En dougeance a vout goapeit e bella liès doh er Sacremanteu ré hag e vehé, a du-ral, douguet de dostat dehai erhoalh ; ha bout e zou crechénion peré, eit hum laquat én abri doh er goapereah-cé e vehé groeit a nehé ér bed, en dès méh ag hum ziscoein crechénion, ha dré guement-cé e hra goab ag en Eutru-Doué péhani e astenn é zivréh dehai, hag ou galhue de vout dehou a galon.